pythainlp/thai-wiki-dataset-v3 huggingface dataset:
มัสยา

มัสยา เป็นบทประพันธ์ของ พนมเทียน สร้างเป็นภาพยนตร์ครั้งแรกในปีพ.ศ. 2500 โดย ศิริ ศิริจินดา เป็นผู้กำกับ อดุลย์ ดุลยรัตน์ รับบทเป็นพระเอก และมิสคูมี่ นักร้องชาวฮ่องกงรับบทเป็นนางเอก
ต่อมาได้สร้างเป็นละครโทรทัศน์แนว ดราม่า โรแมนติก คอมเมดี้ ออกอากาศทาง สถานีโทรทัศน์สีกองทัพบกช่อง 7 ถึงสามครั้ง ครั้งแรกในปี พ.ศ. 2528 ศรัณยู วงษ์กระจ่าง และ มนฤดี ยมาภัย แสดงนำ พ.ศ. 2543 พีดี วิดีโอ โปรดักชั่น สร้าง ภาสุรี-พงษ์สนิท สนิทวงศ์ ณ อยุธยา เขียนบทโทรทัศน์ รุจน์ รณภพ กำกับการแสดง แอนดริว เกร้กสัน, บัวชมพู ฟอร์ด, ธนิสร สัตยมงคล, จุฑามาศ จันทศร นำแสดง ออกอากาศเมื่อ 22 มกราคม 2543 – 13 กุมภาพันธ์ 2543 ต่อจากละครกิจกรรมชายโสด
และในปี พ.ศ. 2560 ค่าย พอดีคำ นำมาสร้างใหม่ ปณธี ศุภศักดิ์สุทัศน์ เขียนบทโทรทัศน์ วลีทิพย์ นันทเอกพงศ์ กำกับการแสดง มิกค์ ทองระย้า, มุกดา นรินทร์รักษ์, พีรวัศ กุลนันท์วัฒน์, สุภาพร มะลิซ้อน นำแสดง ออกอากาศ ทุกวันวันจันทร์–อังคาร เวลา 20.15 น.-22.30 น. ทางช่อง 7  เริ่มตอนแรกวันอังคารที่ 25 กรกฎาคม พ.ศ. 2560−วันอังคารที่ 19 กันยายน พ.ศ. 2560 ต่อจากละครเรือนพะยอม 
==นักแสดง==
==นักแสดงละครมัสยา พ.ศ 2560==
== เพลงประกอบละคร ==
พ.ศ. 2528
* เพลง มัสยา - ขับร้องโดย วิทยา อัมภสุวรรณ (เพลงเปิด)
พ.ศ. 2543
* เพลง แค่เพียงอีกสักครั้ง - ขับร้องโดย เมธินทร์ ฮุนตระกูล
พ.ศ. 2560
* เพลง มัสยา - ขับร้องโดย โดม ทิวทอง (เพลงเปิด) 
==การตอบรับ==
===คำวิจารณ์===
ละครมัสยา ได้รับกระแสตอบรับเรตติ้งดี
=== เรตติ้ง ===
การตอบรับของละครเรื่องนี้ทั้งหมด 17 ตอน ตอนที่ได้ออกอากาศไป (เมื่อวันที่ 25 กรกฎาคม พ.ศ. 2560 – 19 กันยายน พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยทั้งหมด 17 ตอน อยู่ที่ 
เรตติ้งที่มีอันดับสูงที่สุดในละครแต่ละตอนจะแสดงด้วย , เรตติ้งที่มีอันดับต่ำที่สุดในละครแต่ละตอนจะแสดงด้วย , เรตติ้งเฉลี่ยของละครจะแสดงด้วย 
==อ้างอิง==
https://thaibunterng.fandom.com/th/wiki/%E0%B8%A1%E0%B8%B1%E0%B8%AA%E0%B8%A2%E0%B8%B2_(2500)
เรื่องย่อละครมัสยา : Bugaboo.TV
เพลงประกอบละครมัสยา : Bugaboo.TV
==แหล่งข้อมูลอื่น==
เรื่องย่อละครมัสยา : ch7.com
เรื่องย่อละครมัสยา (Gossipstar)
เรื่องย่อละครมัสยา : manager.co.th 
เรื่องย่อละครมัสยา (kapook)
เรื่องย่อละครมัสยา : sanook.com
ละครโทรทัศน์ไทย
ละครโทรทัศน์ไทยที่ออกอากาศตั้งแต่ พ.ศ. 2560
ละครแนวชีวิต–รัก
ละครที่ออกฉายในปี พ.ศ. 2560
รายการโทรทัศน์ที่เริ่มออกอากาศตั้งแต่ พ.ศ. 2543
รายการโทรทัศน์ที่เริ่มออกอากาศตั้งแต่ พ.ศ. 2543
รายการโทรทัศน์ที่เริ่มออกอากาศตั้งแต่ พ.ศ. 2560
รายการโทรทัศน์ช่อง 7
ละครโทรทัศน์ทางสถานีโทรทัศน์ช่อง 7 เอชดี
สาธารณรัฐฮังการีที่ 2

สาธารณรัฐฮังการีที่สอง (Magyar Köztársaság) เป็นสาธารณรัฐระบบรัฐสภาที่จัดตั้งในระยะเวลาอันสั้น ภายหลังจากการล้มเลิกของ ราชอาณาจักรฮังการี เมื่อวันที่ 1 กุมภาพันธ์ ค.ศ. 1946 ต่อมาสาธารณรัฐที่สองได้ยุติลงในวันที่ 20 สิงหาคม ค.ศ. 1949 โดยถูกแทนที่ด้วยสาธารณรัฐประชาชนฮังการี
สาธารณรัฐประกาศจัดตั้งขึ้นอย่างเป็นทางการภายหลังจากการยึดครองฮังการีของสหภาพโซเวียตเมื่อสิ้นสุดสงครามโลกครั้งที่สอง และการล้มล้างระบอบราชาธิปไตยของฮังการีอย่างเป็นทางการในเดือนกุมภาพันธ์ ค.ศ. 1946 ซึ่งราชบัลลังก์ได้ว่างลงตั้งแต่ปี ค.ศ. 1918 ในช่วงแรกของสาธารณรัฐมีลักษณะเป็นรัฐบาลผสมระหว่างฝ่ายสนับสนุนประชาธิปไตย โดยส่วนใหญ่จะเป็นพรรคเกษตรกรรายย่อยอิสระ และพรรคคอมมิวนิสต์ฮังการี ด้วยการสนับสนุนจากโซเวียต สมาชิกคอมมิวนิสต์ส่วนใหญ่ได้รับตำแหน่งทางการเมืองที่สำคัญในคณะรัฐมนตรีชุดใหม่ โดยเฉพาะอย่างยิ่งในกระทรวงมหาดไทย ถึงแม้ว่าพรรคเกษตรรายย่อยจะได้รับชัยชนะอย่างถล่มทลายในการเลือกตั้งในปี ค.ศ. 1945 จากตำแหน่งทางการเมืองของสมาชิกคอมมิวนิสต์ ทำให้สามารถใช้อุบายทางการเมืองเพื่อกำจัดศัตรูฝ่ายตรงข้ามทีละส่วนอย่างเป็นระบบ ผ่านการวางอุบายทางการเมืองและการวางแผนการที่แยบยล ซึ่งดำเนินการโดยผู้นำคอมมิวนิสต์อย่าง มาทยาช ราโกชี ที่เรียกว่า "กลวิธีชอลอมิ"
ในเดือนมิถุนายน ค.ศ. 1947 พรรคคอมมิวนิสต์สามารถโค่นล้มพรรคเกษตรรายย่อยได้ในฐานะศัตรูทางการเมืองผ่านการจับกุมและเนรเทศผู้นำหลักของพรรคออกนอกประเทศไปเป็นจำนวนมาก และถูกควบคุมอย่างเข้มข้นจากรัฐบาล พร้อมผู้ติดตามจากนายกรัฐมนตรี จากการเลือกตั้งครั้งใหม่ในเดือนสิงหาคม ค.ศ. 1947 คะแนนเสียงของพรรคคอมมิวนิสต์เพิ่มขึ้น ถึงแม้ว่าพรรคที่ไม่ใช่คอมมิวนิสต์จะได้คะแนนเสียงเท่ากันกับในปี ค.ศ. 1945 และการเลือกตั้งก็เต็มไปด้วยการโกงและการข่มขู่คุกคาม มีการวางแผนการของคอมมิวนิสต์และการใช้กลอุบายเพื่อกวาดล้างพรรคฝ่ายค้านที่เหลือส่วนใหญ่ในปีต่อมา โดยไม่คำนึงถึงสิ่งใด ๆ เหตุการณ์นี้สิ้นสุดลง เนื่องจากการรวมตัวกันกับพรรคประชาธิปไตยสังคมนิยมแห่งฮังการีในเดือนมิถุนายน ค.ศ. 1948 เพื่อจัดตั้ง พรรคแรงงานประชาชนฮังการี โดยพื้นฐานแล้วเป็นการขยายตัวของพรรคคอมมิวนิสต์ภายใต้ชื่อใหม่ ได้มีการโอนกิจการอุตสาหกรรมส่วนใหญ่มาเป็นของรัฐ ซึ่งเป็นส่วนหนึ่งที่ส่งผลให้เศรษฐกิจและสังคมของฮังการีได้รับอิทธิพลของโซเวียต และเมื่อประเทศเข้าสู่ขอบเขตอิทธิพลของสหภาพโซเวียต ในเดือนสิงหาคม ค.ศ. 1949 ประเทศได้รับการประกาศอย่างเป็นทางการว่าเป็นสาธารณรัฐประชาชน โดยพรรคคอมมิวนิสต์เป็นพรรคการเมืองเดียวของรัฐที่ถูกต้องตามกฎหมาย ระบอบการปกครองนี้ยังคงดำรงอยู่ต่อไป ยกเว้นช่วงระยะเวลาสั้น ๆ เนื่องจากการปฏิวัติฮังการีในปี ค.ศ. 1956 จนกระทั่งการล่มสลายของระบอบคอมมิวนิสต์ในฮังการีในปี ค.ศ. 1989–90
== อ้างอิง ==
ฮ
รัฐสิ้นสภาพในประเทศฮังการี
จักรพรรดิโมโมโซโนะ

จักรพรรดิโมโมโซโนะ (Emperor Momozono , ) จักรพรรดิองค์ที่ 116 แห่งราชวงศ์ญี่ปุ่นตามธรรมเนียมของการสืบราชสันตติวงศ์ รัชสมัยของจักรพรรดิโมโมโซโนะเกิดขึ้นตั้งแต่ปี ค.ศ. 1747 จนกระทั่งถึงการสวรรคตของพระองค์ในปี ค.ศ. 1762 รัชสมัยของจักรพรรดิโมโมโซโนะส่วนใหญ่เงียบสงบ โดยมีเพียงเหตุการณ์เดียวที่เกิดขึ้นเกี่ยวข้องกับ คูเงะ จำนวนหนึ่งที่สนับสนุนการฟื้นฟูการปกครองโดยตรงของจักรพรรดิ คูเงะ เหล่านี้ถูกลงโทษโดย โชกุน ผู้มีอำนาจโดยพฤตินัยในประเทศ จักรพรรดิโมโมโซโนะมีโอรส 2 องค์กับ นางสนองพระโอษฐ์ แต่พระองค์เสด็จสวรรคตเมื่อพระชนมายุยังน้อยในปี ค.ศ. 1762 การสืบราชสันตติวงศ์ตกอยู่กับเจ้าหญิงโทชิโกะ พระเชษฐภคินี (พี่สาว) ของจักรพรรดิโมโมโซโนะซึ่งกลายเป็น จักรพรรดินีโกะ-ซากูรามาจิ เนื่องจากโอรสของ จักรพรรดิโมโมโซโนะ พระชนมายุยังน้อย จักรพรรดินีโกะ-ซากูรามาจิ จึงกลายเป็นจักรพรรดินีผู้สำเร็จราชการแทนพระองค์ของ จักรพรรดิโกะ-โมโมโซโนะ ในอนาคตจนกว่าจะบรรลุนิติภาวะบริหารราชการแผ่นดินได้ด้วยพระองค์เอง
== อ้างอิง ==
จักรพรรดิญี่ปุ่น
บุคคลในยุคเอะโดะ
โคไตชิ
จักรพรรดิโยเซ

จักรพรรดิโยเซ  จักรพรรดิองค์ที่ 57 แห่งราชวงศ์ญี่ปุ่น ตามที่ได้จัดเรียงไว้ในรายพระนามจักรพรรดิญี่ปุ่น โดยพระนามของพระองค์ต่อมาได้ถูกนำไปเป็นพระนามของ จักรพรรดิโกโยเซ จักรพรรดิองค์ที่ 107 ที่ปกครองญี่ปุ่นในช่วงคริสต์ศตวรรษที่ 16
รัชสมัยของจักรพรรดิโยเซยาวนานตั้งแต่ปี 876 ถึง 884
== พระราชประวัติ ==
ก่อนขึ้นครองราชบัลลังก์ดอกเบญจมาศ พระองค์มีพระนามว่า เจ้าชายซาดาอากิ (貞明親王)
จักรพรรดิโยเซเป็นพระราชโอรสองค์โตของจักรพรรดิเซวะ
== หมายเหตุ ==
== อ้างอิง ==
Brown, Delmer M. and Ichirō Ishida, eds. (1979).  Gukanshō: The Future and the Past. Berkeley: University of California Press. ; 
Ponsonby-Fane, Richard Arthur Brabazon. (1959).  The Imperial House of Japan. Kyoto: Ponsonby Memorial Society. 
Titsingh, Isaac. (1834). Nihon Ōdai Ichiran; ou,  Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. 
Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. ; 
จักรพรรดิญี่ปุ่น
บุคคลในยุคเฮอัง
ภิกษุที่เป็นพระราชวงศ์
ภิกษุชาวญี่ปุ่น
โคไตชิ
จักรพรรดิญี่ปุ่นผู้ทรงสละราชสมบัติ
รายชื่อนักวิทยาศาสตร์ที่นำมาใช้เป็นชื่อธาตุ

บทความนี้เกี่ยวกับ รายชื่อนักวิทยาศาสตร์ที่นำมาใช้เป็นชื่อธาตุ เฉพาะธาตุแกโดลิเนียมและซาแมเรียมที่พบในธรรมชาติ ส่วนธาตุอื่นทั้งหมดเป็นธาตุสังเคราะห์
== ตาราง ==
ธาตุต่อไปนี้ตั้งตามชื่อนักวิทยาศาสตร์
ธาตุต่อไปนี้ตั้งตามชื่อบุคคลที่ไม่ใช่นักวิทยาศาสตร์
ตารางธาตุ
ประวัติศาสตร์วิทยาศาสตร์
พาราโบลา

พาราโบลา คือ ภาคตัดกรวยที่เกิดจากการตัดกันระหว่างพื้นผิวกรวยด้วยระนาบที่ขนานกับเส้นกำเนิดกรวย (generating line) ของพื้นผิวนั้น พาราโบลาสามารถกำหนดเป็นด้วยจุดต่าง ๆ ที่มีระยะห่างจากจุดที่กำหนด คือ จุดโฟกัส (focus) และเส้นที่กำหนด คือ เส้นไดเรกตริกซ์ (directrix)
พาราโบลาเป็นแนวคิดที่สำคัญในทฤษฎีคณิตศาสตร์ อย่างไรก็ดี พาราโบลาสามารถพบได้บ่อยมากในโลกภายนอก และสามารถนำไปใช้เป็นประโยชน์ในวิศวกรรม ฟิสิกส์ และศาสตร์อื่น ๆ
พาราโบลามีหลายรูปชนิด เช่นกรวยคว่ำกรวยหงาย บางทีตัดผ่าน 2 ช่อง บางทีตัดผ่าน 4 ช่อง แล้วแต่สมการที่มีการกำหนดมา ซึ่งจะเป็นชนิดใดก็ได้แต่ไม่สามารถเป็นเส้นตรงๆได้เพราะจะไม่เรียกว่า พาราโบลา
== ประวัติ ==
== ส่วนประกอบของพาราโบลา ==

เส้นคงที่ เรียกว่า ไดเรกตริกซ์ของพาราโบลา
จุดคงที่ (F) เรียกว่า โฟกัสของพาราโบลา
แกนสมมาตร คือเส้นตรงที่ลากผ่านโฟกัส และตั้งฉากกับไดเรกตริกซ์
จุดยอด (V) คือจุดยอดที่พาราโบลาตัดกับแกนของพาราโบลา
เลตัสเรกตัม (AB) คือส่วนของเส้นตรงที่ผ่านโฟกัส และมีจุดปลายทั้งสองอยู่บนพาราโบลา และตั้งฉากกับแกนของพาราโบลา
== อ้างอิง ==
== หนังสืออ่านเพิ่ม ==
== แหล่งข้อมูลอื่น ==
Interactive parabola-drag focus, see axis of symmetry, directrix, standard and vertex forms
Archimedes Triangle and Squaring of Parabola at cut-the-knot
Two Tangents to Parabola at cut-the-knot
Parabola As Envelope of Straight Lines at cut-the-knot
Parabolic Mirror at cut-the-knot
Three Parabola Tangents at cut-the-knot
Module for the Tangent Parabola
Focal Properties of Parabola at cut-the-knot
Parabola As Envelope II at cut-the-knot
The similarity of parabola at Dynamic Geometry Sketches, interactive dynamic geometry sketch.
เส้นโค้ง
พาราโบลา
ยาโนช อาแดร์

ยาโนช อาแดร์ (János Áder) เป็นนักกฎหมายและนักการเมืองชาวฮังการีซึ่งดำรงตำแหน่งประธานาธิบดีฮังการีตั้งแต่ ค.ศ. 2012 ถึง ค.ศ. 2022 เขาเป็นนักการเมืองเก่าแก่ของพรรคฟิแด็สซึ่งเป็นพรรคการเมืองฝ่ายขวา ในฐานะตัวแทนของพรรค เขาเข้าร่วมการพูดคุยโต๊ะกลมของฮังการีในช่วงสิ้นสุดของระบอบคอมมิวนิสต์ในฮังการีใน ค.ศ. 1989 เขาเป็นสมาชิกสมัชชาแห่งชาติของฮังการีตั้งแต่ ค.ศ. 1990 ถึง ค.ศ. 2009 และดำรงตำแหน่งโฆษกตั้งแต่ปี ค.ศ. 1998 ถึง ค.ศ. 2002 เขาเป็นประธานการประชุมของพรรคฟิแด็สชั่วคราวระหว่าง ค.ศ. 2002 ถึง ค.ศ. 2003 เขาดำรงตำแหน่งหัวหน้ากลุ่มรัฐสภาของพรรคฟิแด็สระหว่าง  ค.ศ. 2002 ถึง ค.ศ. 2006
อาแดร์ได้รับเลือกเป็นสมาชิกรัฐสภายุโรประหว่างการเลือกตั้งรัฐสภายุโรปใน ค.ศ. 2009 เขาดำรงตำแหน่งรองประธานคณะกรรมาธิการสิ่งแวดล้อม สาธารณสุข และความปลอดภัยด้านอาหารของรัฐสภายุโรปตั้งแต่เดือนมกราคมถึงเดือนพฤษภาคม ค.ศ. 2012 อาแดร์ดำรงตำแหน่งประธานาธิบดีฮังการี หลังจากที่พาล ชมิต ผู้ดำรงตำแหน่งก่อนหน้าเขาลาออกเนื่องจากการโต้เถียงเรื่องการลอกเลียน ยาโนช อาแดร์เป็นประมุขแห่งรัฐคนแรกนับตั้งแต่อาร์ปัด กอนซ์ที่ได้รับการเลือกตั้งใหม่และสามารถดำรงตำแหน่งครบสองวาระได้สำเร็จ เขาไม่มีสิทธิ์ลงสมัครในการดำรงตำแหน่งวาระที่สาม ผู้ที่สืบตำแหน่งต่อจากเขาคือคาทาลิน โนวัก เพื่อนนักการเมืองจากพรรคฟิแด็ส
== อ้างอิง ==
== แหล่งข้อมูลอื่น ==
Curriculum Vitae of János Áder, Office of the President of the Republic 
ประธานาธิบดีฮังการี
นักการเมืองชาวฮังการี
ทนายความชาวฮังการี
มิกโลช โฮร์ตี

วิเตซ มิกโลช โฮร์ตี แห่งน็อจบาญอ (nagybányai Horthy Miklós, ; อังกฤษ: Nicholas Horthy; Nikolaus Horthy Ritter von Nagybánya) เป็นพลเรือเอกและรัฐบุรุษชาวฮังการี ที่ได้กลายเป็นผู้สำเร็จราชการแห่งราชอาณาจักรฮังการี เขาได้ทำหน้าที่เป็นผู้สำเร็จราชการแห่งอาณาจักรฮังการีในสมัยระหว่างสงคราม และเกือบตลอดช่วงสงครามโลกครั้งที่สอง ตั้งแต่วันที่ 1 มีนาคม ค.ศ. 1920 ถึง 15 ตุลาคม ค.ศ. 1944 เขาได้ถูกขนามนามว่า "ฮิสเซอรีนไฮเนส ผู้สำเร็จราชการแห่งอาณาจักรฮังการี"(ฮังการี: Ő Főméltósága a Magyar Királyság Kormányzója)
โฮร์ตีได้เริ่มอาชีพของเขาในฐานะที่เป็นเรือตรีในกองทัพเรือออสเตรีย-ฮังการีในปี ค.ศ. 1896 และได้รับยศตำแหน่งเป็นพลเรือตรีในปี ค.ศ. 1918 เขาได้แสดงถึงการปฏิบัติหน้าที่ในยุทธการที่ Strait of Otranto  และกลายเป็นผู้บัญชาการทหารสูงสุดแห่งกองทัพเรือออสเตรีย-ฮังการีในช่วงท้ายปีของสงครามโลกครั้งที่หนึ่ง เขาได้รับการเลื่อนยศตำแหน่งเป็นพลเรือโทและผู้บัญชาการกองเรือ เมื่อพลเรือเอกก่อนหน้านี้ได้ถูกขับออกจากตำแหน่งโดยจักรพรรดิคาร์ลที่ได้ให้การสนับสนุนการก่อกบฏ ในปี ค.ศ. 1919 ตามมาด้วยส่วนหนึ่งของการปฏิวัติและการเข้าแทรกแซงจากภายนอกในฮังการี ตั้งแต่โรมาเนีย เชโกสโลวาเกีย และยูโกสลาเวีย โฮร์ตีได้เดินทางกลับบูดาเปสต์พร้อมกับกองทัพแห่งชาติและต่อมาก็ได้รับเชิญให้เป็นผู้สำเร็จราชการจากรัฐสภา โฮร์ตีได้นำรัฐบาลชาติอนุรักษนิยม
หลังจากได้ปรากฏตัวในฐานะพยานในการพิจารณาคดีอาชญากรรมสงครามที่เนือร์นแบร์คในปี ค.ศ. 1948 โฮร์ตีได้ตั้งรกรากและใช้ชีวิตในปีที่เหลืออยู่ของเขาในการลี้ภัยที่โปรตุเกส บันทึกของเขา Ein Leben für Ungarn (ชีวิตสำหรับฮังการี) ได้ถูกตีพิมพ์ครั้งแรกในปี ค.ศ. 1953 เขาได้ถูกมองว่าเป็นบุคคลที่มีความขัดแย้งทางประวัติศาสตร์ในฮังการีร่วมสมัย
== อ้างอิง ==
== แหล่งข้อมูลอื่น ==
Horthy: MEMOIRS (in English) 
John Flournoy Montgomery, The Unwilling Satellite e-book version on historicaltextarchive.com
Miklós Horthy Association 
Horthy, Miklós: The Annotated Memoirs (pdf) 
Biography of Admiral Miklós Horthy
First World War.com -Who's Who – Miklós Horthy de Nagybanya
Montgomery,John,Flournoy: Hungary-The unwilling satellite 
 
ผู้สำเร็จราชการแทนพระองค์
ทหารชาวฮังการี
ทหารในสงครามโลกครั้งที่หนึ่ง
ทหารในสงครามโลกครั้งที่สอง
ราชอาณาจักรฮังการี (ค.ศ. 1920–1946)
พลเรือเอกชาวออสเตรีย-ฮังการี
อังเกลา ฮิตเลอร์

อังเกลา ฟรันท์ซิสคา โยฮันนา ฮัมมิทช์ (Angela Franziska Johanna Hammitzsch) หรือชื่อเกิดคือ อังเกลา ฮิตเลอร์ เป็นพี่สาวต่างมารดาของอดอล์ฟ ฮิตเลอร์  เธอเป็นลูกสาวของอาล็อยส์ ฮิตเลอร์กับภรรยาคนที่สอง Franziska Matzelsberger มีน้องชายชื่อ อาล็อยส์  ฮิตเลอร์ (ผู้ลูก) แต่ต่อมาแม่ของเธอเสียชีวิต เธอกับน้องชายได้ถูกรับการเลี้ยงดูจากคลารา ฮิตเลอร์ ภรรยาคนที่สามของอาล็อยส์และเป็นมารดาของอดอล์ฟ ฮิตเลอร์ หลังจากอาล็อยส์ กับคลารา ฮิตเลอร์ได้เสียชีวิตไปแล้ว เธอได้กลายเป็นผู้ปกครองดูแลของฮิตเลอร์ตลอดมาทำให้เธอกลายเป็นญาติคนเดียวที่ใกล้ชิดของอดอล์ฟ ฮิตเลอร์
อังเกลา ฮิตเลอร์แต่งงานมาสองครั้ง ครั้งแรกกับนายเลโอ รูด็อล์ฟ เราบัล เธอมีลูกชายคนแรกคือเลโอ รูด็อล์ฟ เราบัล ผู้ลูก ลูกสาวคนที่สอง เกลี เราบัล ลูกชายคนที่สามคนสุดท้อง Elfriede (Friedl) เราบัล สามีของเธอเสียชีวิตในปี 1910 ต่อมาเธอได้แต่งงานกับสถาปนิก ศาสตราจารย์มารติน แฮมมิซแต่สามีของเธอได้ฆ่าตัวตาย หลังจากความพ่ายแพ้สงครามของเยอรมนี
หลังสงคราม เธอได้ถูกคุมตัวและสอบถามเกี่ยวกับประวัติของฮิตเลอร์จากสัมพันธมิตรตะวันตกแต่เธอไม่ได้มีส่วนเกี่ยวข้องกับการฆ่าล้างเผ่าพันธุของนาซีเลยและได้รับการปล่อยตัวให้เป็นอิสระ ต่อมาเธอได้เสียชีวิตเมื่อวันที่ 30 ตุลาคม 1949 ณ ฮันโนเฟอร์ เยอรมนีตะวันตก
== อ้างอิง ==
ครอบครัวฮิตเลอร์
บุคคลจากเบราเนาอัมอิน
ฮันส์ เครพส์ (นายพลแวร์มัคท์)

พลเอกทหารราบ ฮันส์ เครพส์ (Hans Krebs) เป็นนายทหารบกชาวเยอรมันในช่วงก่อนและหลังสงครามโลกครั้งที่สอง เขาดำรงตำแหน่งเสนาธิการกองทัพบกเยอรมันในช่วงที่กรุงเบอร์ลินถูกบุก เครพส์พยายามเจรจาสงบศึกแบบมีเงื่อนไขกับนายพลวาซีลี ชุยคอฟของกองทัพแดงแต่ไม่เป็นผล เครพส์ได้กระทำอัตวินิบาตกรรมที่ฟือเรอร์บุงเคอร์ในวันที่ 2 พฤษภาคม ค.ศ. 1945
นาซี
ทหารชาวเยอรมัน
พลเอกเยอรมัน
ทหารในสงครามโลกครั้งที่สอง
ผู้ฆ่าตัวตาย
ทหารชาวเยอรมันในสงครามโลกครั้งที่หนึ่ง
บุคคลจากรัฐนีเดอร์ซัคเซิน
แฮร์มัน เฟเกอไลน์

ฮันส์ อ็อทโท เกออร์ค แฮร์มัน เฟเกอไลน์ (Hans Otto Georg Hermann Fegelein) เป็นผู้บัญชาการระดับสูงของหน่วยวัฟเฟิน-เอ็สเอ็สแห่งนาซีเยอรมนี เขาเป็นหนึ่งในคณะผู้ติดตามของฮิตเลอร์และมีศักดิ์เป็นน้องเขยของเอฟา เบราน์ ภริยาของฮิตเลอร์
เดิมเขาเป็นทหารใน ไรชส์แวร์ ก่อนที่จะโอนย้ายมาสังกัดหน่วยเอ็สเอ็สใน ค.ศ. 1933 และกลายเป็นหัวหน้าหน่วยพลม้าของเอ็สเอ็ส ต่อมาใน ค.ศ. 1939 เฟเกอไลน์เป็นหนึ่งในผู้บัญชาการในการบุกครองโปแลนด์ โดยเป็นผู้บัญชาการกองพันเอ็สเอ็สในกรุงวอร์ซอ หลังจากนั้น ในเดือนพฤษภาคม ค.ศ. 1940 เขาก็เข้าร่วมยุทธการที่เบลเยียมและยุทธการที่ฝรั่งเศสในฐานะสมาชิกของหน่วย SS-Verfügungstruppe (ต่อมาถูกเปลี่ยนชื่อเป็น วัฟเฟิน-เอ็สเอ็ส) ทังนี้ในปี ค.ศ. 1941 หน่วยทหารในบัญชาของเขาได้ทำให้พลเรือนในเบลารุสซึ่งเป็นแนวรบด้านตะวันออกเสียชีวิตถึง 17,000 คน
เมื่อเขาได้รับบาดเจ็บจากการปฏิบัติหน้าที่ใน ค.ศ. 1943 เขาก็ได้รับคำสั่งจากไฮน์ริช ฮิมเลอร์ ให้ไปเป็นผู้แทนของเอ็สเอ็สประจำสำนักงานใหญ่ของฮิตเลอร์ เฟเกอไลน์เป็นหนึ่งในผู้รอดชีวิตจากแผนลอบสังการฮิตเลอร์เมื่อ 20 กรกฎาคม ค.ศ. 1944 เขาเป็นหนึ่งในเจ้าหน้าที่ที่ประจำอยู่ใน ฟือเรอร์บุงเคอร์ ในกรุงเบอร์ลินช่วงปลายสงคราม เมื่อเรื่องที่ฮิมเลอร์กำลังเจรจากับฝ่ายสัมพันธมิตรถูกบีบีซีแฉในวันที่ 28 เมษายน ค.ศ. 1945 เฟเกอไลน์ได้พยายามหลบหนีและถูกยิงเสียชีวิตในวันนั้น เป็นเวลาสองวันก่อนที่ฮิตเลอร์จะยิงตัวตาย
== อ้างอิง ==
ทหารในสงครามโลกครั้งที่สอง
นาซี
ทหารชาวเยอรมัน
เสียชีวิตจากอาวุธปืน
เอ็สเอ็ส-กรุพเพินฟือเรอร์
ไฮน์ริช ฮิมเลอร์
บุคคลจากรัฐไบเอิร์น
กุหลาบขาว

ขบวนการกุหลาบสีขาว (die Weiße Rose)คือกลุ่มขบวนการที่ไม่ใช้ความรุนแรง, ปัญญา และต่อต้านของกลุ่มนักศึกษาและอาจารย์ในมหาวิทยาลัยมิวนิก เยอรมนีที่มีความคิดต่อต้านระบอบเผด็จการฟาสซิสต์ของอดอล์ฟ ฮิตเลอร์และพรรคนาซี พวกเขาได้ปฏิบัติการตั้งแต่เดือนมิถุนายน ปี 1942 ด้วยการแจกใบปลิวและติดสื่อที่มีเนื้อหาการต่อต้านรัฐบาลพรรคนาซี,แจ้งข่าวความพ่ายแพ้ของกองทัพเยอรมัน(เวร์มัคท์)จากยุทธการต่างๆในสงครามโลกครั้งที่สองที่รัฐบาลนาซีได้พยายามปกปิดให้กับประชาชนชาวเยอรมันรับรู้ รวมทั้งการประณามการฆ่าล้างเผ่าพันธุ์ของนาซีหรือฮอโลคอสต์ แต่ต้องจบลงด้วยการจับกลุ่มแกนนำทั้งหมดโดยพวกเกสตาโพในเดือนกุมภาพันธ์ ปี 1943 กลุ่มแกนนำและสมาชิกคนอื่นๆและผู้สนับสนุนที่มีความเกี่ยวข้องในการแจกใบปลิวได้ถูกนำตัวไปพิจารณาคดีที่ไม่เป็นธรรมของโฟล์คซดกริชท์ชอฟ ("ศาลประชาชน") หลายคนถูกตัดสินประหารชีวิตและถูกจำคุก ในอีกหลายสิบปีหลังสงคราม เยอรมนีได้ประกาศยกย่องว่า เป็นขบวนการที่มีความกล้าหาญในการเรียกร้องต่อต้านนาซีด้วยหลักอหิงสาคือไม่ใช่ความรุนแรงใดๆเลย
นาซีเยอรมนี
ขบวนการต่อต้านสงครามโลกครั้งที่สอง
จักรพรรดิโคโก

จักรพรรดิโคโก (光孝天皇 Kōkō-tennō) จักรพรรดิองค์ที่ 58 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น
โดยจักรพรรดิโคโกมีอีกพระนามหนึ่งว่า โคะมะสึ (小松) ซึ่งในเวลาต่อมาพระนามนี้ได้ถูกนำไปเป็นพระนามของ จักรพรรดิโกะ-โคะมะสึ จักรพรรดิองค์ที่ 100 ที่ปกครองญี่ปุ่นในช่วง คริสต์ศตวรรษที่ 14
จักรพรรดิโคโกขึ้นสืบราชบัลลังก์ต่อจาก จักรพรรดิโยเซ ที่ถูกปลดออกจากราชบัลลังก์เมื่อวันที่ 4 มีนาคม ค.ศ. 884 โดยได้มีการประกอบพิธีราชาภิเษกขึ้นที่ พระราชวังหลวงเฮอัง ในอีก 19 วันต่อมาคือเมื่อวันที่ 23 มีนาคม ค.ศ. 884
จักรพรรดิโคโกเสด็จสวรรคตเมื่อวันที่ 17 กันยายน ค.ศ. 887 ที่พระราชวังหลวงเฮอังขณะพระชนมายุได้ 57 พรรษาหลังจากครองสิริราชสมบัติได้เพียง 3 ปีโดยมีเจ้าชายซะดะมิพระราชโอรสองค์ใหญ่ขึ้นสืบราชบัลลังก์เป็น จักรพรรดิอุดะ
== พระราชวงศ์ ==
พระสนม (สถาปนาเป็นพระราชชนนี) :   (1376 – 1443)  - พระธิดาใน เจ้าชายนะกะโนะ
* พระราชธิดา : เจ้าหญิงทะดะโกะ  (1397 – 1447)  -  พระสนมใน  จักรพรรดิเซวะ
* พระราชโอรส :  (1400 – 1465)
* พระราชโอรส : เจ้าชายโคะเระซะดะ  (?  – 1446)
* พระราชโอรส : เจ้าชายซะดะมิ  (จักรพรรดิอุดะ)  (1410 – 1474)
* พระราชโอรส : มินะโมะโตะ  โนะ  โมะโตะนะงะ  (? – 1426)
* พระราชธิดา : เจ้าหญิงคันชิ  (? – 1457)
* พระราชธิดา : เจ้าหญิงยะซุโกะ  (? – 1468)  - เจ้าหญิงพระชายา ใน จักรพรรดิโยเซ
* พระราชธิดา : เจ้าหญิงอิชิ  (? – 1442) - เจ้าหญิงพระชายา ใน จักรพรรดิไดโงะ
พระสนม : ไทระ  โนะ  โมะโตะโกะ  (? – ?) - ธิดาของ ไทระ  โนะ  โยะชิกะเซะ
นางสนองพระโอษฐ์ : ?
* พระราชธิดา : เจ้าหญิงโบะกุชิ  (? – 1446) - ไซอิง
นางสนองพระโอษฐ์ : จากตระกูลฟุจิวะระ
* พระราชโอรส : ?  (1429 – 1484)
Koui : ? (? – 1458)
* พระราชธิดา : เจ้าหญิงชิเงะโกะ  (? – 1459) - ไซโอ
Koui : ?
* พระราชโอรส : มินะโมะโตะ  โนะ  โมะโตะมิ  (? – 1451)
พระโอรส-ธิดาองค์อื่น ๆ
* พระราชธิดา : มินะโมะโตะ  โนะ  วะชิ  (? – 1490) - พระสนมใน จักรพรรดิไดโงะ
* พระราชโอรส : มินะโมะโตะ  โนะ  โคะเระสึเนะ  (? – 1448)
* พระราชโอรส : มินะโมะโตะ  โนะ  ชิกะโยะชิ  (? – 1461)
* พระราชโอรส : มินะโมะโตะ  โนะ  ซะดะสึเนะ  (1400 – 1451)
จักรพรรดิญี่ปุ่น
บุคคลในยุคเฮอัง
จักรพรรดิจุนนิง

จักรพรรดิจุนนิง  จักรพรรดิองค์ที่ 47 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 758 – 765
จักรพรรดิจุนนิงเป็นจักรพรรดิที่เป็น Haitei หรือจักรพรรดิที่ไม่ได้ครองสิริราชสมบัติเช่นเดียวกับ จักรพรรดิโคบุง และ จักรพรรดิชูเกียว ซึ่งพระนามจุนนิงนี้เป็นพระนามที่ จักรพรรดิเมจิ ได้พระราชทานให้พร้อมกับจักรพรรดิอีกสองพระองค์เมื่อวันที่ 20 สิงหาคม ค.ศ. 1870 หรืออีกพันกว่าปีต่อมา
จักรพรรดิจุนนิงหรือเจ้าชายโออิได้รับการสถาปนาเป็นรัชทายาทและผู้สืบราชบัลลังก์โดย จักรพรรดินีโคเก็ง จักรพรรดินีองค์ที่ 46 ผู้เป็นพระราชมารดาบุญธรรมเมื่อวันที่ 26 เมษายน ค.ศ. 757 เมื่อจักรพรรดินีโชเก็งได้สละราชบัลลังก์ในวันที่ 7 กันยายน ค.ศ. 758 เจ้าชายโออิจึงขึ้นสืบราชบัลลังก์เป็น จักรพรรดิจุนนิง โดยได้มีการประกอบพิธีราชาภิเษกเมื่อ ค.ศ. 760
จักรพรรดิจุนนิงถูกปลดออกจากราชบัลลังก์เมื่อวันที่ 6 พฤศจิกายน ค.ศ. 764 โดยการนำของอดีตจักรพรรดินีโชเก็งพระราชมารดาบุญธรรมที่ภายหลังขึ้นสืบราชบัลลังก์อีกครั้งเป็น จักรพรรดินีโชโตะกุ โดยอดีตจักรพรรดิจุนนิงได้ถูกเนรเทศไปยัง เกาะอะวะจิ และเสด็จสวรรคตที่นั่นเมื่อวันที่ 11 พฤศจิกายน ค.ศ. 765
จักรพรรดิญี่ปุ่น
โคไตชิ
วงกลมแอนตาร์กติก

วงกลมแอนตาร์กติก คือส่วนที่อยู่ไปทางขั้วโลกใต้มากที่สุดของ 5 วงกลมหลักของวงกลมละติจูดในแผนที่โลก&nbsp;พื้นที่ในบริเวณวงกลมขั้วโลกใต้นี้เป็นที่รู้จักในชื่อแอนตาร์กติก ด้านใต้ของวงกลมแอนตาร์กติกนี้ จะมีเหตุการที่ดวงอาทิตย์อยู่เหนือขอบฟ้า 24 ชั่วโมงต่อเนื่อง อย่างน้อยปีละ 1 ครั้ง ทำให้มองเห็นดวงอาทิตย์ในเวลากลางคืน และอย่างน้อยปีละ 1 ครั้งที่ดวงอาทิตย์จะไม่โผล่พ้นขอบฟ้าเป็นเวลาต่อเนื่องตลอด 24 ชั่วโมง ทำให้ไม่เห็นดวงอาทิตย์ในเวลากลางวัน&nbsp;ซึ่งเหตุการณ์นี้เกิดขึ้นกับบริเวณขั้วโลกเหนือ ที่วงกลมอาร์กติกด้วย
ตำแหน่งของวงกลมแอนตาร์กติกยังไม่ใช่พิกัดคงที่&nbsp; จนถึง 9 ธันวาคม 2559 พิกัดอยู่ที่ตำแหน่ง 66°33′46.5″  ด้านใต้ของเส้นศูนย์สูตร ทั้งนี้ละติจูดขึ้นอยู่กับการเอียงของโลก ซึ่งมีค่าไม่คงที่ ผันแปรประมาณ 2 องศา ในรอบ 40,000 ปีที่ผ่านมา เป็นผลมาจากแรงกระทำของการโคจรของดวงจันทร์ ทำให้วงกลมแอนตาร์กติกเลื่อนลงใต้ไปเรื่อย ๆ ด้วยความเร็วประมาณปีละ 15 เมตร
==อ้างอิง==
เส้นละติจูด
ภูมิศาสตร์แอนตาร์กติกา
ความเค้นตกค้าง

ความเค้นตกคาง (Residual stress) คือความเค้น (Stress) ที่เหลืออยู่ในวัสดุแข็งเกร็งหลังจากได้รับแรงจากภายนอกมากระทำ และการได้รับแรงนั้นสิ้นสุดลง  ความเค้นตกค้างเป็นสิ่งที่ต้องการ และไม่ต้องการ ขึ้นอยู่กับสถานการณ์ เช่น การทำเคาะเพื่อคลายตัว (peening) เป็นการสร้างความเค้นกด เข้าสู่ชิ้นงานโลหะ เช่นชิ้นส่วนกังหันเครื่องยนต์กำเนิดไฟฟ้า เพื่อเพิ่มความสามารถในการต้านทานแรงดึง  หรือกรณีกระจกหน้าของสมาร์ทโฟน  จะช่วยทำให้กระจกมีความแข็งแรง และต้านทานการเกิดรอยขีดข่วนได้ดีขึ้น   ในทางกลับกัน ความเค้นตกค้างสามารถทำให้เกิดความเสียหายต่อโครงสร้างของสิ่งปลูกสร้าง หรือเครื่องจักร ได้เนื่องจาก ทำให้ความสามารถในการรับภาระกรรมลดลง
ความเค้นตกค้างสามารถเกิดขึ้นจากสาเหตุต่างๆ ทางกล เช่นการบิดเสียรูป การเกิดความแตกต่างของอุณหภูมิในแต่ละบริเวณอุณหภูมิของชิ้นงาน  หรือการเปลี่ยนแปลงโครงสร้างจุลภาคเช่นการเปลี่ยนเฟสของโลหะ ความร้อนจากกระบวนการเชื่อมสามารถทำให้เกิดการขยายตัวของบริเวณที่ได้รับความร้อน และเมื่อเย็นตัวลงจะเกิดการหดตัวที่ไม่เท่ากัน เกิดการดึงรั้งกัน ทำให้เกิดความเค้นตกค้างในโลหะ  เป็นต้น
== อ้างอิง ==
วิศวกรรมโยธา
กลศาสตร์ภาวะต่อเนื่อง
ความล้มเหลว
วิศวกรรมเครื่องกล
อิม ซู-จ็อง

อิม ซู-จ็อง (Im Soo-jung; ฮันกึล: 임수정;  เกิด: 11 กรกฎาคม ค.ศ. 1979 ที่กรุงโซล) นักแสดงหญิงที่มีชื่อเสียงชาวเกาหลีใต้ เข้าสู่วงการบันเทิงด้วยการถ่ายแบบในนิตยสารวัยรุ่นหลายฉบับ ก่อนจะโด่งดังจากภาพยนตร์สยองขวัญเรื่อง A Tale of Two Sisters ในปี ค.ศ. 2003 และซีรีส์เรื่อง I'm Sorry, I Love You ในปี ค.ศ. 2004 
และยังมีหลายผลงานทั้งภาพยนตร์และซีรีส์ เช่น Sad Movie ในปี ค.ศ. 2006, Happiness ในปี ค.ศ. 2007, Cyborg She ในปี ค.ศ. 2008, Come Rain, Come Shine ในปี ค.ศ. 2011 และPerfect Proposal ในปี ค.ศ. 2015 เป็นต้น
นอกจากนี้แล้วยังได้แสดงในภาพยนตร์สั้นไทยเรื่อง ภูเก็ต ในปี ค.ศ. 2009 คู่กับสรพงษ์ ชาตรี นักแสดงชาวไทย ที่มาถ่ายทำกันในประเทศไทยเป็นเวลาสองสัปดาห์อีกด้วย
==อ้างอิง==
==แหล่งข้อมูลอื่น==
บุคคลจากโซล
นักแสดงภาพยนตร์ชาวเกาหลีใต้
นักแสดงละครโทรทัศน์หญิงชาวเกาหลี
โนเวย์โฮเซ

เลวิส วาเลนซูลา จูเนียร์ (Levis Valenzuela Jr.) เกิด 30 พฤษภาคม ค.ศ. 1988 เป็นนักมวยปล้ำอาชีพชาวโดมินิกัน-อเมริกันที่เซ็นสัญญากับ WWE เปิดตัวกับค่ายพัฒนาทักษะ NXT ภายใต้ชื่อ โนเวย์โฮเซ (No Way Jose)
==แชมป์และรางวัล==
CWF Mid-Atlantic
* CWF Mid-Atlantic Television Championship (2 times)
Fire Star Pro Wrestling
* FSPW South Eastern Championship (1 time)
Pro Wrestling Illustrated
* PWI ranked him #334 of the top 500 singles wrestlers in the PWI 500 in 2016
==อ้างอิง==
==แหล่งข้อมูลอื่น==
No Way Jose on Cagematch.net
นักมวยปล้ำอาชีพชาวอเมริกัน
เจเนรัล ไดนามิกส์ เอฟ-16เอ็กซ์แอล

เจเนรัล ไดนามิกส์ เอฟ-16เอ็กซ์แอล(General Dynamics F-16XL) เป็นเครื่องบินขับไล่สาธิตเทคโนโลยีที่ออกแบบและสร้างโดยเจเนรัล ไดนามิกส์ โดยพัฒนาต่อจากเอฟ-16 ไฟทิงฟอลคอน เอฟ-16เอ็กซ์แอลมีลักษณะปีกเป็นรูปทรงสามเหลี่ยม (Delta) F16เอ็กซ์แอลได้เข้าประกวดเครื่องบินขับไล่ให้กับกองทัพอากาศสหรัฐ แต่ได้พ่ายแพ้ให้กับเอฟ-15อี สไตรค์อีเกิล หลายปีหลังจากนั้นเครื่องต้นแบบทั้ง2ลำได้ถูกจัดเก็บไว้ที่ฐานทัพอากาศเอ็ดเวิร์ด
==รายละเอียด==
ลูกเรือ 1นาย (XL หมายเลข1) หรือ 2นาย (XL หมายเลข2)
ความยาว 16.51 เมตร
ความสูง 5.36 เมตร
ระยะระหว่างปลายปีก 10.44 m เมตร
พื้นที่ปีก 60.0  ตารางเมตร
น้ำหนักเปล่า 9,980 kg กิโลกรัม
น้ำหนักพร้อมอาวุธ 21,800 กิโลกรัม
น้ำหนักวิ่งขึ้นสูงสุด 21,800 กิโลกรัม
ขุมกำลัง เครื่องยนต์เทอร์โบแฟนพร้อมสันดาปท้ายแบบเอฟ110-จีอี-100 ให้แรงขับ 17,155 ปอนด์และ 28,600 ปอนด์เมื่อใช้สันดาปท้าย
ความเร็วสูงสุด
* 2.05 มัค ในระดับสูง
รัศมีทำการรบ 4,590 กิโลเมตร
เพดานบินทำการ 50,000  ฟุต
อัตราการไต่ระดับ 62,000  ฟุตต่อนาที
เครื่องบินเจเนรัล ไดนามิกส์
เครื่องบินขับไล่
ยาโนช กาดาร์

ยาโนช กาดาร์ (János Kádár) เป็นผู้นำคอมมิวนิสต์ฮังการีและเป็นเลขาธิการกลางพรรคแรงงานสังคมนิยมฮังการี เขาดำรงตำแหน่งนายกรัฐมนตรีของประเทศตั้งแต่ ค.ศ. 1956 ถึง ค.ศ. 1988 ซึ่งเป็นการดำรงตำแหน่งที่นานที่สุดในยุคสาธารณรัฐประชาชนฮังการี
== อ้างอิง ==
== แหล่งข้อมูลอื่น ==
ชาวฮังการี
นายกรัฐมนตรีฮังการี
นักการเมืองฮังการี
นักลัทธิคอมมิวนิสต์
เลขาธิการพรรคคอมมิวนิสต์
วีรชนแห่งสหภาพโซเวียต